Document ID: 31997R2284

KOMISSION ASETUS (EY) N:o 2284/97,
annettu 17 päivänä marraskuuta 1997,
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 9 ja 13 artiklan,
sekä katsoo, että
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 (3), sellaisena kuin se on viimeksi muutettuna asetuksella (EY) N:o 1572/97 (4), 8 artiklan 3 kohdassa säädetään, että maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 (5), sellaisena kuin se on viimeksi muutettuna asetuksella (EY) N:o 1404/97 (6), 44 artiklan 5 kohdasta poiketen tuojana olevassa kolmannessa maassa avattua tarjouskilpailua koskevien tietojen toimittamiselle asetettu 21 päivän määräaika korvataan 90 päivän määräajalla,
viime aikoina saatu kokemus on osoittanut, että tämä poikkeus on aiheuttanut tiettyjä säännönvastaisuuksia; vientitodistusten paremman hallinnon vuoksi on siis syytä palauttaa asetuksen (EY) N:o 3719/88 44 artiklan 5 kohdassa vahvistettu tavanomainen määräaika, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 1445/95 8 artikla seuraavasti:
1. Korvataan 2 artikla seuraavasti:
"2. Asetuksen (EY) N:o 3719/88 44 artiklassa tarkoitetun menettelyn mukaisesti annettujen, naudanliha-alan tuotteita koskevien vientitodistusten osalta voimassaoloaika kuitenkin päättyy niiden mainitun asetuksen 21 artiklan 1 kohdan mukaista antopäivää seuraavan neljännen kuukauden lopussa.".
2. Poistetaan 3 kohta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tätä asetusta sovelletaan sen voimaantulopäivää seuraavasta kolmannesta päivästä alkaen haettuihin vientitodistuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä marraskuuta 1997.

Labels: 3
17
6